Zemfira

**Zemfira**, punim imenom **Zemfira Talgatovna Ramazanova** (; ; ; rođena 26. augusta 1976), ruska je rok-muzičarka. Objavila pet studijskih albuma, kolekciju B-strana i dva koncertna albuma.

## Biografija 
Rođena je u gradu Ufi, u radničkom mikroreonu Černikovka u ulici Admirala Ušakova, gdje je njena porodica živjela sve do kraja 1990-ih. Zemfira je baškirsko-tatarskog porijekla. Njen otac, Talgat Talhojevič Ramazanov, učitelj je historije, a majka, Florida Hakimovna ljekarka. Stariji brat Ramilj Ramazanov umro je nesrećnim slučajem za vrijeme podvodnog ribolova.

Od pete godine pohađala je muzičku školu, smjer klavir, gdje su je primili u hor kao solistu. Tada je prvi put nastupila na televiziji: otpjevala je na lokalnoj televiziji dječju pjesmu, a sa sedam godina napisala je prvu pjesmu.

U školi je učestvovala u sedam sekcija, ali je naglasak ipak stavljala na muziku i košarku; završila je muzičku školu s odličnim uspjehom, a početkom 1990. postala je kapiten ženske juniorske reprezentacije Rusije u košarci.

Paralelno je učila svirati gitaru i na ulici je izvodila pjesme ruskih grupa Kino, Akvarijum, Nautilus Pompilus, te prema nekim verzijama pjesme na engleskom jeziku Georgea Michaela i Freddieja Mercuryja. Nakon završetka škole dvoumila se između muzike i košarke. Na kraju se opredijelila za muziku i upisala se odmah na drugu godinu studija na Ufski fakultet za umjetnost, koga je završila s odličnim uspjehom ("crvena diploma"). Nakon fakulteta dodatno je zarađivala u ufskim restoranima, pjevajući pjesme uz pratnju kolege iz generacije, saksofonista Vlada Kolčina.
Godine 1996. počela je raditi kao spiker na ufskoj radijskoj stanici Evropa +, gdje je snimala reklamne špice. U to je vrijeme pokušavala pisati pjesme u programu Cakewalk koje će kasnije ući u njen prvi album *Земфира* (pjesme "Снег", "Почему", "Синоптик", "Ракеты").

Svoj prvi demo-disk snimila je s režiserom zvuka Arkadijem Muhtarovim, a istovremeno je okupila vlastitu grupu. Prvi muzičar s kojim je počela raditi jest basist Rinat Ahmadijev. Rinat je doveo bubnjara Sergeja Sozinova i započeli su sa zajedničkim probama na kojima je Zemfira istovremeno svirala na gitari i na klavijaturama. Grupa je popunjena dolaskom klavijaturiste Sergeja Miroljubova i nedostajao im je samo solo-gitarist. Mjesto je popunio Vadim Solovjov koji se grupi pridružio nakon jednog od koncerata.

Kaseta s demo-snimcima grupe, na kojoj su se nalazile tri pjesme – "Снег", "-140" i "Скандал" – putem novinara došla je u ruke producenta grupe Mumij Trolj Leonida Burlakova, koji je odlučio snimiti njihov prvi studijski album. Snimanje je trajalo par meseci 1998. u tonskom studiju Mosfilma. Režiser zvuka bio je Vladimir Ovčinikov, producent zvuka i pjevač grupe Mumij Trolj Ilja Lagutenko. Uz njega su nastupili i drugi članovi grupe Mumij Trolj, gitarist Jurij Caler i bubnjar Oleg Pungin.

## Diskografija 
### Albumi 
* *Земфира* (1999)
* *Прости меня моя любовь* (2000)
* *14 недель тишины* (2002)
* *Вендетта* (2005)
* *Zemfira.Live* (2006)
* *Спасибо* (2007)
* *Z-Sides* (2009)
* *Zemfira.Live2* (2010)
* *Жить в твоей голове* (2013)
* *Маленький человек* (2016)
* *Бордерлайн* (2021)

### Singlovi 
* "Снег" (1999)
* "До свидания" (2000)
* "Трафик" (2001)
* "10 мальчиков" (2008)
* "Без шансов" (2011)
* "Деньги" (2012)
* "Кофевино" (2013)
* "Джозеф" (2018)
* "Крым" (2020)

## Reference 
## Vanjski linkovi 
* Zvanični sajt 

Kategorija:Rođeni 1976.
Kategorija:Živi ljudi
Kategorija:Biografije, Ufa
Kategorija:Ruski rok-pjevači